**Molėtų rajono savivaldybės taryba**

**SPRENDIMAS**

**DĖL Molėtų rajono savivaldybės Čiulėnų seniūnijos Spaskų ir Kemetiškių kaimų teritorijOS tarp Labanoro, Rytinės, Pušyno, Kemetiškių gatvių bendrojo plano rengimo IR PLANAVIMO TIKSLŲ NUSTATYMO**

2023 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 15 straipsnio 4 dalimi, 16 straipsnio 1 dalimi, Lietuvos Respublikos teritorijų planavimo įstatymo 3 straipsnio 1 dalies 3, 5, 6, 7 punktais, 2 dalimi, 14 straipsnio 3 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 155, 156, 157 punktais, atsižvelgdama į Molėtų rajono savivaldybės administracijos direktoriaus 2023 m. lapkričio 29 d. įsakymą Nr. B6-755 ,,Dėl pritarimo teritorijų planavimo dokumentų rengimo iniciatyvai“,

Molėtų rajono savivaldybės taryba nusprendžia:

1. Pradėti rengti Molėtų rajono savivaldybės Čiulėnų seniūnijos Spaskų ir Kemetiškių kaimų teritorijos tarp Labanoro, Rytinės, Pušyno, Kemetiškių gatvių bendrąjį planą (teritorijų planavimo lygmuo – vietovės, rengimo mastelis M:2000).
2. Nustatyti Molėtų rajono savivaldybės Čiulėnų seniūnijos Spaskų ir Kemetiškių kaimų teritorijos tarp Labanoro, Rytinės, Pušyno, Kemetiškių gatvių bendrojo plano planavimo tikslus:
   1. sudaryti sąlygas racionaliam planuojamos teritorijos panaudojimui;
   2. kurti sveiką, saugią, darnią, klimato kaitos padariniams atsparią gyvenamąją aplinką ir visavertes gyvenimo sąlygas gyvenamosiose vietovėse;
   3. sudaryti sąlygas investicijoms, kuriančioms socialinę ir ekonominę gerovę, tinkamos kokybės gyvenimo sąlygas, skatinančioms alternatyvių energijos šaltinių ir technologijų plėtrą, didinančioms energijos vartojimo efektyvumą;
   4. derinti fizinių ir juridinių asmenų ar jų grupių ir Molėtų rajono savivaldybės interesus dėl teritorijos naudojimo ir veiklos plėtojimo teritorijoje sąlygų.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras